פרשת דרכים
ראיתיך אבי משוטט בדרכים ; ופנים לא לך תוך הצלם ; בבלויי רעיונות בסחבות בגדים ; כמו הלכת חריש אחר תלם ; בתחנת אותיות נפגשנו צופים ; אתה ואני כדלי והחבל ; עיניך תוהות ואנחנו זרים ; כתמול כהיום, הכל הבל ; שירי על טוב לבן ; שירי על חטא לבן ; אויה אם כן לאב ; שבבנו לא עזב ; מאום מתורת סב ; אבק דרכים עולה בחלוני ; וצר לי דמותך בפתח ; עיניי קמות ואני איני ; מול דמותך הניבטת בפתח ; רוח דרכים טרקה בחלוני ; חלפה לי דמותך, דמותך מנגד ; עיניי דומעות ואני עני ; לדמותך המשוטטת מנגד; שירי על טוב לבן...; 